यहां के गौमुख मंदिर तक पहुंचने के लिए आपको घाटी में 750 सीढ़ियां चढ़नी नहीं बल्कि नीचे उतरनी पड़ती हैं। माउंट आबू के नीचे आबू रोड की तरफ संगमरमर की गाय के मुंह से एक छोटी नदी बाहर आती है और इस मंदिर का नाम इसी पर पड़ा है। वहां शिव के वाहन नंदी बैल की संगमरमर की एक प्रतिमा भी है। कहा जाता है कि यहां का अग्नि कुंड भी वशिष्ठ मुनि ने बनाया था। वशिष्ठ की मूर्ति के एक तरफ राम, तो दूसरी तरफ कृष्ण की प्रतिमा है।